Her reddes barnet fra bilbomben
Gatene var tettpakket rundt det travle Kissa Khwani-markedet søndag i grensebyen Peshawar da terroristene slo til. Kort tid etter en bil var parkert eksploderte bomben og drepte 40 personer og skadet 91. Det lille barnet på bildet, med skrekkslagent ansikt og tildekket i sot, var likevel blant de heldige denne gang. Seks andre bare måtte bøte med livet. De var i alderen fem til ni år, bekrefter sykehuset i Peshawar. Bomben ble sprengt i nærheten av politistasjonen, men det hersker liten tvil om at det var det populære markedet som, var målet denne gang. Et marked der helt vanlige mennesker handler og prøver å leve et normalt liv i grensebyen mot Afghanistan. - Hvem er det som setter fyr på Peshawar. Hvem sette fyr på Peshawar, skrek en fortvilet kvinne. Butikkeier Sher Gul tok resolutt sin moped og kjørte skytteltrafikk med skadde til sykehuset.Scenene som utspant seg på markedet var ubeskrivelige, med døde mennesker sprengt av bomben. - De som står bak dette angrepet er blottet for menneskelighet og religion, sa Pakistans statsminister Nawaz Sharif som for øyeblikket er i USA på et møet i FNs hovedforsamling. Taliban har sterkt fotfeste i dette området av Pakistan, men deres talsmann Shahidullah Shahiod har benektet at de sto bak melder Reuters. Søndagens angrep i Peshawar skjedde to dager etter at 17 personer ble drept i en eksplosjon på en av byens busser. Forrige søndag ble 80 drept av en bombe som gikk av i en kirke i byen nær Pakistans grense mot Afghanistan. Minst 50 butikker ble delvis eller helt ødelagte i den kraftige eksplosjonen.Det har vært en vond uke i Pakistan. Tirsdag ble Baluchistan-provinsen rammet av jordskjelv. Fortsatt på hjelp, flere dager etter at det kraftige skjelvet gjorde over 100.000 mennesker hjemløse. - Vi har ikke mat og vi har bodd under åpen himmel i tre dager nå, sier et mann i byen Awaran til den pakistanske TV-stasjonen Geo TV fredag. Over 500 mennesker er bekreftet døde som følge av jordskjelvet, som rystet Baluchistan-provinsen sør i landet tirsdag.
Her reddes det lille uskyldige barnet fra terroristenes bilbombe i Pakistan. Men seks andre barn under ni år ble drept i terrorhandlingen.